fi fi fi fi et fi et en id es es es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi en fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi fi fi fi fi fi en fi fi en en fi
Liikuntalautakunta 7.5.: suuri talousarvio-erikoispainos! – Joonas Lyytinen
En niin sanotuilta oikeilta töiltä (sellaisilta, joista maksetaan palkkaa) ehtinyt perehtyä liikuntaviraston talousarvioesitykseen kuin vasta nyt, muutama tunti ennen kokousta.
Uudessa talousarviossa on yritetty tarkastuslautakunnalta saatujen pyyhkeiden jälkeen kehittää sitova toimintatavoitteita paremmin kaupungin strategiaa (suoraan) tukeviksi. Sitovat ja muut toiminnalliset tavoitteet ovat ehdotuksessa:
– Palveluiden asiakastyytyväisyys on 3,6 (asteikko 1–5)
– Monitoimi- ja uimahalleissa on 1 800 000 käyntikertaa
– XX% helsinkiläisistä kouluista on Liikkuvia kouluja
– Laitostoiminnan käyntikerrat 3 832 000 (3 808 500) kappaletta
– Ulkokenttätoiminnan käyntikerrat 4 352 000 (4 279 500) kappaletta
– Uimarantatoiminnan käyntikerrat 902 000 (928 000) kappaletta
– Liikunnanohjauksen käyntikerrat 650 000 (630 000) kappaletta
– Leirinnän yöpymisvuorokaudet 92 000 (98 000) kappaletta
– Kalastusluvat 7 000 (7 000) kappaletta
Ovathan nämä toki parempia kuin ne entiset. Asiakastyytyväisyys on tärkeä mittari ja Liikkuva koulu on todella hieno ohjelma.
Mutta. Strategian ydintavoitteena liikunnan suhteen on ”terveyttä edistävän liikunnan lisääminen ja liikkumattomuuden vähentäminen”. Tätä liikuntaa tapahtuu monessa eri muodossa: omaehtoisena työmatkapyöräilynä ja -lenkkeilynä, urheiluseuroissa tapahtuvama harrastustoimintana, osana koululiikuntaa ja omaehtoisena harjoittelemisena erilaisissa yksityisissä ja kaupungin ylläpitämissä liikuntapaikoissa. Osaa tästä on luonnollisesti todella vaikeaa mitata luotettavasti, eikä kaikki (kuten esimerkiksi hyötypyöräilyn edistäminen) kuulu kokonaan liikuntaviraston vastuukenttään.
Viraston keskeiset toimintamuodot liikunnan lisäämiseksi ovat:
liikuntapaikkojen ja muiden fasiliteettien ylläpito jotka tekevät erilaisen liikkumisen mahdolliseksi
rahallinen tuki urheiluseuroille ja muille kolmannen sektorin toimijoille, jotka tuottavat liikuntapalveluja
viraston omat  ja muiden virastojen kanssa toteutetut projektit, hankkeet ja ohjelmat jolla tuotetaan liikuntapalveluja joko itse tai yhteistyössä kolmannen sektorin kanssa (Liikkuva koulu, EasySport, FunAction, NYT-liikunta, lähiöliikunta..)
Talousarvioesityksen ensimmäinen ja toinen sitova toiminnallinen tavoite mittaa näistä toimintamuodoista käytännössä vain ensimmäistä ja kolmas vastaavasti kolmatta. Koko kolmannen sektorin avustusjärjestelmä jää ilman tavoitetta ja siten mittaria, jolla sen onnistumista voitasiin seurata.
Nopeasti mietittynä kehittäisin näitä talousarvion tavoitteita esimerkiksi seuraavasti:
Palveluiden asiakastyytyväisyys on 3,6 (asteikko 1–5)
Monitoimi- ja uimahalleissa on 1 800 000 käyntikertaa
XX% helsinkiläisistä kouluista on Liikkuvia kouluja
Liikuntaviraston avustusjärjestelmän piirissä olevat helsinkiläiset seurat ja järjestöt tuottavat vuosittain X liikuntakertaa
Laitostoiminnan käyntikerrat 3 832 000 (3 808 500) kappaletta
Ulkokenttätoiminnan käyntikerrat 4 352 000 (4 279 500) kappaletta
Uimarantatoiminnan käyntikerrat 902 000 (928 000) kappaletta
Liikunnanohjauksen käyntikerrat 650 000 (630 000) kappaletta
Leirinnän yöpymisvuorokaudet 92 000 (98 000) kappaletta
Kalastusluvat 7 000 (7 000) kappaletta
EasySport, FunAction ja NYT-liikunnan käyntikertoja on vuosittain X,Y ja Z kappaletta
Lähiöliikuntapasseja lunastetaan X kpl ja FunAction -kortteja Y kpl
Näistä pitää ainakin keskustella ja mahdollisesti palauttaa valmisteluun.Investointiosassa tulee taas esiin se, ettei viraston investointibudjetti ole ollut useaan vuoteen kestävällä tasolla:
Taloussuunnitelman raami ei kuitenkaan mahdollista liikuntapaikkojen riittävää perusparannusta riittävän ajoissa. Korjausvelka tulee lähivuosina entisestään kasvamaan. Olympialaisiin rakennetut kiinteistöt vaatisivat lähivuosina mittavia peruskorjauksia. Töölön kisahallista on käynnistetty perusparannuksen tarveselvitys ajatuksella, että perusparannus voitaisiin toteuttaa silloin, kun Bunkkerin liikuntatilat valmistuvat 2019, määrärahaesitys ei vielä sisälly taloussuunnitelmaan.
Pitäisikö talousarviossa jollain tasolla olla myös joku mittari, jolla mitattaisiin esim. sitä kuinka monta sisä- ja ulkoliikuntafasiliteettia kaupungilla on per 10 000 asukasta? Tämä ainakin tekisi näkyväksi sen kestämättömän tilanteen, ettei nykyisellä investointibudjetin tasolla voida ylläpitää edes nykyisiä liikuntapaikkoja puhumattakaan siitä, että onnistuttaisiin palvelemaan kasvavan Helsingin uusia asukkaita.
Taloussuunnitelman perusteluosassa nousee esiin muutamia mielenkiintoisia kysymyksiä, joita olen itsekin jossain vaiheessa miettinyt mutta joita ei aikaisemmin ole lautakunnassa käsitely. Esimerkiksi tilankäyttösuunnitelmassa pohditaan viraston tilankäytön tehostamista ja kustannusten vähentämistä. Tämä ei liikuntaviraston tapauksessa olekaan mitenkään yksinkertainen asia, koska isolta osata viraston tilat ovat se palvelu jota kaupunkilaisille tarjotaan. Liikuntamahdollisuuksien tarjoamista ei oikein voi tehostaa luopumalla liikuntafasiliteeteista. Esityksessä kuitenkin väläytetään mahdollisuutta luopua joistain huonokuntoisista ja vanhoista rakennuksista kuten Maunulan ulkoilumajasta.Tästä luultavasti saadaan aikaiseksi aikamoinen poru. Tosin pitää huomioida, että toimintaa Maunulassakin ylläpitää jo nyt vuokralla oleva yrittäjä.
Vielä mielenkiintoisempi on kuitekin se, että uuden kaupungin kontolle konkurssin jälkeen ajautuneen Kivikon hiihtohallin tuleva käyttö asetettiin kyseenalaiseksi.  Olisiko mahdollista, että hiihtohalli voisi olla sellainen liikuntapalvelu, joka voitaisiin myydä ja jättää yksityisen puolen pyöritettäväksi varsinkin nyt kun sen rakennusurakka on saatettu suurin piirtein loppuun.
One Reply to “Liikuntalautakunta 7.5.: suuri talousarvio-erikoispainos!”
Liikuntalautakuntakauden tilinpäätös – Joonas Lyytinen sanoo:
7 maaliskuun, 2017 1:36 pm
[…] toiminnallisien tavoitteiden uudistaminen: tarkastuslautakunnnalta saatujen moitteiden jälkeen viraston sitovat ja muut toiminnalliset tavoitteet saatiin paremmin todellista toimintaa […]
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Liity 2 456 muun seuraajan joukkoon
Already have a WordPress.com account? Log in now.
View post in Reader
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
%d bloggaajaa tykkää tästä: